smcproject/ml-wiki-sentences huggingface dataset:
കൊല്ലത്തു നിന്നും എകദേശം 19 കിലോമീറ്റർ വടക്ക് കരുനാഗപ്പള്ളിയ്ക്ക് സമീപത്തായി സ്ഥിതി ചെയ്യുന്ന ഗ്രാമമാണ് പന്മന.
സാമൂഹ്യപരിഷ്കരണരംഗത്തെ പ്രധാനിയായിരുന്ന വിദ്യാധിരാജ ചട്ടമ്പിസ്വാമികളുടെ സമാധിസ്ഥാനം എന്ന നിലയിൽ പ്രസിദ്ധമാണ് ഈ സ്ഥലം.
സെൻസസ് വിവരങ്ങൾ Information Figure Remark Population 29008 Males 14098 Females 14910 0-6 age group 2948 10.16% of  population Female sex    ratio 1058 state av=1084 literacy rate 93.69 % state av=94.0 Male literacy 96.16% Female literacy 91.38 % Hindu 62.48% Muslim 31.03% Chrisitan 6.34% Scheduled Caste 8.92% scheduled tribe 0.26%
http://www.census2011.co.in/data/town/628371-panmana-kerala.html
പന്നൽച്ചെടി ഇംഗ്ലീഷ് വിലാസം https://ml.wikipedia.org/wiki/Fern
പൂക്കളില്ലാത്ത സസ്യങ്ങളിൽ ഉയർന്ന വിഭാഗത്തിലുള്ളവയാണ് പന്നൽച്ചെടികൾ (Ferns).
ഇവയ്ക്ക് സപുഷ്പികളെ പോലെ യഥാർത്ഥ വേരുകളും തണ്ടുകളും ഇലകളുമുണ്ട്.
എങ്കിലും ഇവയ്ക്ക് പൂക്കളും വിത്തുകളുമുണ്ടാവില്ല.
ഈർപ്പവും തണലുമുള്ള സ്ഥലങ്ങളിൽ ഇവ സമൃദ്ധിയായി വളരുന്നു.
മരത്തിന്റെ പുറംതൊലിയിലും കുന്നിൻചെരുവുകളിലും കുളങ്ങളുടേയും അരുവികളുടേയും തീരങ്ങളിലും പന്നൽ ചെടികളെ സാധാരണയായി കാണാനാകും.
ചിലയിനം ചെടികൾ അലങ്കാരസസ്യങ്ങളായി വളർത്തുന്നുണ്ട്.
പന്നൽച്ചെടികൾക്ക് വിത്തുണ്ടാക്കുന്ന ചെടികളെപ്പോലെ തന്നെ തണ്ടുകളും ഇലകളും വേരുകളുമുണ്ട്.
എന്നാൽ ഇവ സ്പോറുകൾ വഴിയാണ് പ്രത്യുല്പാദനം നടത്തുന്നത്.
തണ്ടുകൾ(കാണ്ഡം): പന്നൽച്ചെടിയുടെ തണ്ടുകളെ റൈസോം എന്നാണ് പറയുന്നത്.
എന്നാൽ സാധാരണ ഭൂകാണ്ഡ ങ്ങളെപ്പോലെ ഇവ എല്ലായ്പ്പോഴും മണ്ണിനടിയിലല്ല കാണപ്പെടുന്നത്.
അധിസസ്യ ങ്ങളായ ചില പന്നലുകളിലും നിലത്തു വളരുന്ന അനവധി സ്പീഷീസുകളിലും മണ്ണിനു മുകളിലുള്ള ഇടത്തരം കടുപ്പമുള്ള കാണ്ഡങ്ങൾ കാണാം.
ഇലകൾ: ചെറിയ തണ്ടോടുകൂടിയ പച്ചനിറമുള്ള പ്രകാശസംശ്ലേഷണം ചെയ്യുന്ന ഭാഗത്തിന് ഫ്രോൻഡ് എന്നാണ് പേര്.
പുതിയ ഇലകൾ ക്രോസിയർ എന്ന് പേരുള്ള ചുരുളുകളിൽ നിന്ന് ചുരുളഴിഞ്ഞ് ഫ്രോൻഡുകളായി മാറുകയാണ് ചെയ്യുന്നത്.
ട്രോപ്പോഫിൽ എന്നും സ്പോറോഫിൽ എന്നും പേരുള്ള രണ്ടുതരം ഇലകളുണ്ട്.
ട്രോപ്പോഫിൽ സപുഷ്പികളിലെ പച്ച നിറമുള്ള ഇലകളോട് സാമ്യമുള്ള, പ്രകാശസംശ്ലേഷണം വഴി പഞ്ചസാര ഉല്പാദിപ്പിക്കുന്ന ഭാഗമാണ്.
സ്പോറോഫിൽ ഫ്രോൻഡുകളിലെ സ്പൊറാൻജിയകളിലാണ് സ്പോറുകൾ ഉണ്ടാകുന്നത്.
പ്രത്യുല്പാദനക്ഷമമായ സ്പോറോഫിൽ ഫ്രോൻഡുകൾക്ക് ട്രോപ്പോഫിലുകളുമായി വളരെയധികം സാമ്യമുണ്ട്.
അവയിൽ പ്രകാശസംശ്ലേഷണം നടക്കുകയും ചെയ്യുന്നുണ്ട്.
ചില വിഭാഗങ്ങളിൽ ട്രോപ്പോഫിലുകൾക്ക് വലുപ്പം കുറവാണ്.
ചിലപ്പോൾ അവയിൽ ഹരിതകം ഉണ്ടാവുകയില്ല.
പന്നൽ ഇലകൾ ലളിതമായ ഘടനയോടു കൂടിയതും അത്യന്തം സങ്കീർണമായവയുമുണ്ട്.
വേരുകൾ: മണ്ണിനടിയിലുള്ള പ്രകാശസംശ്ലേഷണശേഷിയില്ലാത്ത, വെള്ളവും പോഷകങ്ങളും മണ്ണിൽ നിന്ന് വലിച്ചെടുക്കുന്ന ഭാഗം.
ഘടനാപരമായി വിത്തുൽപ്പാദിപ്പിക്കുന്ന ചെടികളുടെ വേരുകളോട് വളരെയധികം സാമ്യമുണ്ട്.
പന്നലിന്റെ ജീവിതചക്രത്തിൽ ഡിപ്ലോയിഡ് സ്പോറോഫൈറ്റ് ഘട്ടത്തിനാണ് പ്രാമുഖ്യം.
പന്നലുകളുടെ ഗാമിറ്റോഫൈറ്റ് ഘട്ടം വിത്തുല്പാദിപ്പിക്കുന്ന ചെടികളിൽ നിന്ന് തികച്ചും വ്യത്യസ്തമാണ്.
സ്വതന്ത്രമായ നിലനിൽപ്പുള്ള ഇവയ്ക്ക് ലിവർവോർട്ടുകളുമായി സാമ്യമുണ്ട്.
ഫേണിന്റെ ഗാമിറ്റോഫൈറ്റിലെ ഭാഗങ്ങൾ: പ്രോതാലസ്: ഒരു സെല്ലിന്റെ കനമുള്ളതും വൃക്കാകാരവുമായ പ്രകാശസംശ്ലേഷണ ശേഷിയുള്ള പച്ച നിറമുള്ള ഭാഗം.
3-10 സെമീ നീളവും 2-8 സെമീ വീതിയും കാണും.
പ്രോതാലസ് ഗാമീറ്റുകൾ ഉല്പാദിപ്പിക്കുന്നത് താഴെപ്പറയുന്നവയിലൂടെയാണ് ആന്തറിഡിയ: ഫ്ലജല്ലം ഉള്ള ബീജം ഉല്പാദിപ്പിക്കുന്ന ഗോളാകൃതിയിലുള്ള ഭാഗം ആർച്ചിഗോണിയ: ഫ്ലാസ്ക് രൂപത്തിലുള്ള, അടിഭാഗത്ത് ഒറ്റ അണ്ഡം ഉല്പാദിപ്പിക്കുന്ന ഭാഗം.
ബീജം ഈ ഫ്ലാസ്കിന്റെ കഴുത്തുവഴി നീന്തിയാണ് അണ്ഡത്തിലേക്ക് എത്തുന്നത്.
റൈസോയിഡ്: നീളം കൂടിയ ഒറ്റ സെല്ലുകൾ കൊണ്ട് ഉണ്ടാക്കിയ വേരുപോലുള്ള, വെള്ളവും ധാതുക്കളും ലവണങ്ങളും വലിച്ചെടുക്കുന്ന ഭാഗം.
റൈസോയിഡുകൾ പ്രോതാലസിനെ മണ്ണിൽ ഉറപ്പിച്ചു നിർത്തുന്നു.
ഡിപ്ലോയിഡ് അലൈംഗിക ഘട്ടവും(സ്പോറോഫൈറ്റ്) ഹാപ്ലോയിഡ് ലൈംഗിക ഘട്ടവും ഉള്ള, തലമുറകളുടെ പരിവൃത്തി(alternation of generations) എന്നറിയപ്പെടുന്ന ജീവിതചക്രത്തിലൂടെ കടന്നുപോകുന്നവയാണ് പന്നലുകൾ.
ഡിപ്ലോയിഡ് സ്പോറോഫൈറ്റുകളിൽ 2 n ജോഡി ക്രോമസോമുകൾ ഉണ്ട്.
ഓരോ സ്പീഷീസിലും n എന്ന സംഖ്യ വ്യത്യസ്തമായിരിക്കും.
ഹാപ്ലോയിഡ് ഗാമിറ്റോഫൈറ്റുകളിൽ n എണ്ണം ജോഡിയില്ലാത്ത ക്രോമസോമുകൾ(സ്പോറോഫൈറ്റ് ഘട്ടത്തിലേതിന്റെ പകുതി എണ്ണം) ഉണ്ടായിരിക്കും.
ഒരു മാതൃകാ പന്നൽച്ചെടിയുടെ ജീവിത ചക്രം താഴെപ്പറയുന്ന പോലെയാണ്: ഊനഭംഗം (meiosis) വഴി സ്പോറുകൾ ഉല്പാദിപ്പിക്കുന്ന ഡിപ്ലോയിഡ് സ്പോറോഫൈറ്റ് ഘട്ടം സ്പോർ മുളച്ച് സ്വതന്ത്രമായി വളരുന്ന ഹാപ്ലോയിഡ് ഗാമിറ്റോഫൈറ്റായി മാറുന്നു.
ഗാമിറ്റോഫൈറ്റിന് പ്രകാശസംശ്ലേഷണം നടത്താൻ കഴിയുന്ന പ്രൊതാലസ് എന്ന ഭാഗം ഉണ്ട്.
ഗാമിറ്റോഫൈറ്റ് ക്രമഭംഗം (mitosis) വഴി ഗാമീറ്റുകൾ ഉണ്ടാക്കുന്നു ഫ്ലജല്ലകളുള്ള, ചലനശേഷിയുള്ള ബീജം പ്രോതാലസിലുള്ള അണ്ഡവുമായി ചേർന്ന് ബീജസങ്കലനം നടക്കുന്നു ബീജസങ്കലനം നടന്ന അണ്ഡം ഇപ്പോൾ ഒരു ഡിപ്ലോയിഡ് സിക്താണ്ഡമാണ്.
ഇത് വളർന്ന് സ്പോറോഫൈറ്റ്(പന്നൽച്ചെടി) ആയി മാറുന്നു.
ചിത്രശാല പന്നൽ കേരളത്തിലെ ഒരു ട്രീഫേൺ അവലംബം- ↑ Wattieza , Stein, W. E., F. Mannolini, L. V. Hernick, E. Landling, and C. M. Berry.
"Giant cladoxylopsid trees resolve the enigma of the Earth's earliest forest stumps at Gilboa" , Nature (19 April 2007) 446:904–907.
പന്മന ആശ്രമം ഇംഗ്ലീഷ് വിലാസം https://ml.wikipedia.org/wiki/Panmana_Ashram കൊല്ലം പന്മന ആശ്രമത്തിലെ ചട്ടമ്പി സ്വാമികളുടെ സമാധി കൊല്ലം പന്മന ആശ്രമത്തിലെ ചട്ടമ്പി സ്വാമികളുടെ സമാധി
കൊല്ലം നഗരത്തിന്റെ വടക്കുഭാഗത്തായി 18 കിലോമീറ്റർ അകലെയാണ് പന്മന ആശ്രമം സ്ഥിതി ചെയ്യുന്നത്.
ഓരോ വർഷവും ആയിരക്കണക്കിന് സഞ്ചാരികളെ ആകർഷിക്കുന്ന ഗ്രാമീണ പറുദീസയാണ് പന്മന ആശ്രമം.
ഇതു സ്ഥാപിച്ചത് സ്വാമികളുടെ ഭക്തനായ കുമ്പളത്തു ശങ്കുപിള്ളയാണ് .
രാഷ്ട്രീയ സ്വാതന്ത്ര്യസമര സേനാനിയും, കേരള സംസ്ഥാനത്തിന്റെ ശക്തമായ സാമൂഹിക പരിഷ്ക്കരണനുമായിരുന്നു അദ്ദേഹം.
1938 ഡിസംബറിൽ ശ്രീ ആൽബർട്സ് ശ്രീബാലാട്ടാരെകേശ്വരംരാജ് ട്രസ്റ്റ് രൂപീകരിച്ചു.
മനോഹരമായ പനകളും നെൽപ്പാടങ്ങളും നിറഞ്ഞ പന്മന ആശ്രമം സ്ഥിതി ചെയ്യുന്നത്.
ലളിതവും ശാന്തമായ ചുറ്റുപാടുകളും കാരണം ആയിരക്കണക്കിന് ആളുകളെ ആകർഷിക്കുന്ന ആശ്രമം ഒരു തീർത്ഥാടന കേന്ദ്രമായിരുന്നു.
ലോകത്തിന്റെ എല്ലാ ഭാഗത്ത് നിന്നും.
നിരവധി മഹാനായ മനുഷ്യർ ഇവിടം സന്ദർശിക്കുകയും ശാന്തവും പ്രസരിപ്പവുമായ അന്തരീക്ഷം ആസ്വദിക്കുകയും ചെയ്തു.
മഹാത്മാഗാന്ധി ആശ്രമം സന്ദർശിക്കുകയും രണ്ടുദിവസത്തെ പ്രാർത്ഥനയ്ക്കായി താമസിക്കുകയും ചെയ്തു.
ഇന്ന് ആശ്രമത്തിൽ വേദങ്ങൾ, പുരാണങ്ങൾ, ആയുർവേദം, സംസ്കൃത ഭാഷ, സാഹിത്യം എന്നീ മേഖലകളിൽ ഇൻഡോ-ലോജിക്കൽ പഠനങ്ങളും ഗവേഷണവും നടക്കുന്നു.
മഹാത്മാഗാന്ധിയുടെ സന്ദർശനം കൊണ്ട് കൂടി പ്രസിദ്ധമായാണ് ചട്ടമ്പി സ്വാമികളുടെ സമാധി സ്ഥലമായ കൊല്ലം പന്മന ആശ്രമം.
82 വർഷം മുമ്പാണ് ഹരിജൻ ഫണ്ട് ശേഖരണത്തിന്റെ ഭാഗമായി ഗാന്ധിജി ഇവിടെയെത്തിയത്.
1934 ജനുവരി 19 നാണ് മഹാത്മാഗാന്ധി ഹരിജൻ ഫണ്ട് ശേഖരണാർത്ഥം പൻമന ആശ്രമം സന്ദർശിച്ചത്.
തിരുവിതാംകൂറിലെത്തിയ ഗാന്ധജിയെ കോൺഗ്രസ് നേതാവായ കുമ്പളത്ത് ശങ്കുപിളള മുൻകൈ എടുത്താണ് പൻമനയ്ക്ക കൊണ്ടു വന്നത്.
മഹാത്മാഗാന്ധി രണ്ട് ദിവസം അവിടെ തങ്ങി പ്രാർത്ഥന നടത്തി.
ഗാന്ധിക്ക് താമസിക്കുവാൻ അന്ന് ആശ്രമം അധികൃതർ നിർമിച്ച് നൽകിയ സ്ഥലം ഗാന്ധി സ്മാരകം എന്ന പേരിൽ ഇന്നും നിലനിൽക്കുന്നണ്ട്.
സന്ദർശന സ്മരണയ്ക്കായി ഗാന്ധജിയുടെ ശിഷ്യ മീരാബെൻ അന്ന് നട്ടവേപ്പ് മരവും സംരക്ഷിക്കുന്നുണ്ട്.
ആശ്രമവും ഗാന്ധി സ്മാരകവും കാണാൻ വിദേശികളടക്കം നിരവധി പേരാണ് പൻമനയിൽ എത്തിക്കൊണ്ടിരിക്കുന്നത് പന്മനയിലെ ഗാന്ധി സ്മാരകം അവലംബം ↑ {{ cite web }} :  CS1 maint: bot: original URL status unknown ( link ) 1 2 {{ cite web }} :  CS1 maint: bot: original URL status unknown ( link ) പുറം കണ്ണികൾ വെബ് സൈറ്റ്
പന്മന ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Panmana_Gramapanchayat
കൊല്ലം ജില്ലയുടെ വടക്കുപടിഞ്ഞാറുള്ള കരുനാഗപ്പള്ളി താലൂക്കിൽ വരുന്ന ചവറ ബ്ളോക്കുപരിധിയിലാണ് പന്മന പഞ്ചായത്ത് സ്ഥിതി ചെയ്യുന്നത്.
ചവറ ബ്ളോക്കിൽ ഏറ്റവും കൂടുതൽ വിസ്തീർണ്ണമുള്ള രണ്ടാമത്തെ പഞ്ചായത്താണ് പന്മന.
അതേസമയം ഇതേ ബ്ളോക്കിൽ ഏറ്റവും കൂടുതൽ ജനസംഖ്യയുള്ള പഞ്ചായത്തുമാണിത്.
16.85 ചതുരശ്രകിലോമീറ്ററാണ് പന്മന പഞ്ചായത്തിന്റെ വിസ്തൃതി.
ഒരു ചതുരശ്രകിലോമീറ്ററിൽ 3000-ത്തിനടുത്താണ് ഇവിടുത്തെ ജനസാന്ദ്രത.
അപൂർവ്വ ധാതുമണൽ കൊണ്ടു സമ്പുഷ്ടമാണ് ഈ പ്രദേശം.
ടൈറ്റാനിയം പിഗ്മെന്റ് ഫാക്ടറിയെന്ന വൻകിട വ്യവസായസ്ഥാപനം ഈ പഞ്ചായത്തിലാണ് പ്രവർത്തിച്ചുവരുന്നത്.
കയർ നിർമ്മാണവും സമുദ്രോൽപ്പന്ന കയറ്റുമതിയുമാണ് ഇവിടുത്തെ ജനങ്ങളുടെ മുഖ്യതൊഴിൽ അതിരുകൾ
വടക്കുപടിഞ്ഞാറുഭാഗത്ത് കരുനാഗപ്പള്ളി നഗരസഭയും , വടക്കുകിഴക്കുഭാഗത്ത് തൊടിയൂർ പഞ്ചായത്തും , കിഴക്കുഭാഗത്ത് തൊടിയൂർ, തെവലക്കര പഞ്ചായത്തുകളും , തെക്കും, തെക്കുപടിഞ്ഞാറു ഭാഗത്തും ചവറ പഞ്ചായത്തും , പടിഞ്ഞാറുഭാഗത്ത് അറബിക്കടലുമാണ് പന്മന പഞ്ചായത്ത് അതിരുകൾ.
വാർഡുകൾ കൊല്ലക വടക്കുംതല പനയന്നാർകാവ് ചാമ്പക്കടവ് പറമ്പിമുക്ക് വെറ്റമുക്ക് മുല്ലക്കേരി മനയിൽ മാവേലി മിടാപ്പള്ളി കണ്ണൻകുളങ്ങര നടുവത്ത്ചേരി ചോല വടുതല കോലം കളരി മേക്കാട് ചിറ്റൂർ പൊന്മന പന്മന പോരുക്കര വടക്കുംതലമേക്ക് കുറ്റിവട്ടം ആരാധനാലയങ്ങൾ
പത്മന സുബ്രഹ്മണ്യക്ഷേത്രം വടക്കുംതല മുസ്ലിംജമാഅത്ത് പുതുശ്ശേരി കോട്ടമുസ്ലീംജമാഅത്ത്
പനയന്നാർകാവ് ദേവീക്ഷേത്രം പോരൂക്കര മുസ്ലീംജമാഅത്ത് കുറ്റിവെട്ടം മുസ്ലീംജമാഅത്ത് കന്നേറ്റി മുസ്ലീംജമാ അത്ത് തെങ്ങിൽദേവീക്ഷേത്രം കാട്ടിൽ ക്ഷേത്രം കല്ലുംപുറം ഷറഫുൽ ഇസ്ലാം തൈക്കാവ് സ്ഥിതിവിവരക്കണക്കുകൾ ജില്ല കൊല്ലം ബ്ലോക്ക് ചവറ വിസ്തീര്ണ്ണം 16.85 ചതുരശ്ര കിലോമീറ്റർ ജനസംഖ്യ 45722 പുരുഷന്മാർ 22918 സ്ത്രീകൾ 22804 ജനസാന്ദ്രത 2713 സ്ത്രീ : പുരുഷ അനുപാതം 995 സാക്ഷരത 89.91% ഔദ്യോഗിക വെബ് വിലാസം
www.lsgkerala.in/panmanapanchayat അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/panmanapanchayat Archived 2014-08-08 at the Wayback Machine .
പപ്പടം ഇംഗ്ലീഷ് വിലാസം https://ml.wikipedia.org/wiki/Papadum ഈ വിഭാഗം പിരിച്ച് ഉഴുന്നു പപ്പടം എന്ന പേരിൽ മറ്റൊരു ലേഖനമാക്കാൻ ശുപാർശ ചെയ്തിരിക്കുന്നു.
( ചർച്ച ചെയ്യുക ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കാച്ചിയ പപ്പടം പപ്പടം
കേരളീയസംസ്കാരത്തോട് ഇണങ്ങിച്ചേർ‌ന്ന ഒഴിച്ച്‌കൂടാനാവാത്ത ഒരു വിഭവമാണ് പപ്പടം .
പപ്പടം ചൂടാക്കിയ എണ്ണയിലിട്ട് കാച്ചിയും തീയിൽ ചുട്ടും ആണ് ഉപയോഗിയ്ക്കുന്നത്.
കൊങ്കണികളുടെ സംഭാവനയാണ് പപ്പടം.
വിവിധ തരം പപ്പടങ്ങൾ ഉണ്ട്.
കേരളത്തിൽ പ്രചാരമുള്ളത് തിളക്കുമ്പോൾ പോളച്ചു വരുന്ന പപ്പടമാണ്.
തമിഴ്നാട്ടിൽ ഇത്തരം വലിയ പോളകൾക്ക് പ്രിയമില്ല.
പകരം പോളങ്ങൾ ചെറിയതും കറുമുറാന്നിരിക്കുന്നതുമായ പപ്പടമാണ്.
ഉത്തരേന്ത്യയിൽ പപ്പടം തീയിൽ നേരിട്ട് ചുട്ടാണെടുക്കുന്നത്.
എരിവും മറ്റും ചേർത്താണവിടെ ഉണ്ടാക്കുന്നത്.
ശാസ്ത്രീയവശം
ഉഴുന്നുപൊടിയാണ് പപ്പടം ഉണ്ടാക്കുന്നതിനായി ഉപയോഗിയ്ക്കുന്നത്.
മാംസ്യം നിറഞ്ഞ ഉഴുന്നുപൊടി ജലം (For 15 liter water 2kg pappada karam and 3kg salt)  ചേർത്ത് കുഴയ്ക്കുമ്പോൾ, പൊടിയിലെ മാംസ്യത്തിനു മാറ്റം സംഭവിച്ച് ഒരു തരം പശപശപ്പ് ഉളവാകുന്നു .
ഈ പശിമയാണ് പപ്പടം കുമിളയ്ക്കാൻ കാരണം.
തിളയ്ക്കുന്ന എണ്ണയിൽ ഇടുന്ന നേരം പപ്പടക്കാരം വിഘടിയ്ക്കുകയും കാർ‌ബൺ‌ഡൈ ഓക്‌സൈഡ് രൂപം കൊള്ളുകയും ചെയ്യുന്നു.
പച്ചപ്പപ്പടത്തിൽ മിച്ചം വരുന്ന ജലാംശം ആവിയായി മാറുന്നു.
പച്ചപ്പപ്പടം നിർ‌മ്മിയ്ക്കുന്നതിനായി ഉഴുന്നുപൊടി , rice flour, salt, ജലം , പപ്പടക്കാരം എന്നിവ ഉപയോഗിയ്ക്കുന്നു.
വലിയ പപ്പടം
സാധാരണയായി പപ്പടം വളരെ നേർത്തതും ഏകദേശം 10~15 സെന്റി മീറ്റർ വ്യാസവും ഉള്ളതാണ്.
ചില പ്രദേശങ്ങളിൽ, മരണാനന്തരം നടത്തുന്ന അടിയന്തരം / ആണ്ട് പോലെയുള്ള സദ്യകൾക്ക് വലിയ പപ്പടം എന്ന പേരിൽ ഒന്നോ രണ്ടോ അടിയോളം വ്യാസത്തിലുള്ള വലിയ പപ്പടം വറുത്ത് പന്തലിന് മുൻപിലോ മൂലയിലോ കെട്ടിതൂക്കാറുണ്ടായിരുന്നു.
വലിപ്പം കൂടുതലുള്ളതുകൊണ്ട് പൊടിഞ്ഞ് വീഴാതിരിക്കാനായി കമ്പുകൾ നെടുകനേയും കുറകനേയും വെച്ച് ഒരു ചട്ടകൂടുണ്ടാക്കി അതിനുള്ളിലാണ് "വലിയ പപ്പടം" വെയ്ക്കുക.
മരണത്തെ സൂചിപ്പിച്ച് "വലിയ പപ്പടം തിന്നുക" എന്നൊരു ചൊല്ല് തന്നെ ചില പ്രദേശങ്ങളിൽ നിലവിലുണ്ട്.
ഉദാ: 
ചെറുപ്പക്കാർ പറയുകയാണെങ്ങിൽ, "ആ കിളവൻ നമ്മുടെ "വലിയ പപ്പടം" തിന്നിട്ടേ ചാകുന്നാ തോന്നുന്നേ".
വയസ്സായവർ പരസ്പരം പറയുമ്പോൾ, "നിന്റെ വലിയ പപ്പടം തിന്നിട്ടേ ഞാൻ ചാകൂ".
നിന്റെ അടിയന്തരം ഉണ്ടിട്ടേ ഞാൻ ചാകുവെന്നൊക്കെ പറയുന്നതുപോലെ.
ചിത്രസഞ്ചയം പപ്പടം പപ്പടം ചുട്ടെടുക്കുന്നു ചുട്ടെടുത്ത പപ്പടം കാച്ചിവച്ച പപ്പടം പപ്പടം ചെറുതാക്കി പൊട്ടിച്ച് കാച്ചിയത് പുറം കണ്ണികൾ Papadums എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പപ്പടവട ഇംഗ്ലീഷ് വിലാസം https://ml.wikipedia.org/wiki/Pappadavada ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പപ്പടവട
പപ്പടം കൊണ്ടുണ്ടാക്കുന്ന വടയാണ് പപ്പടവട .
കടലമാവിൽ മുക്കി എണ്ണയിലിട്ട് വറുത്താണ് പപ്പടവട ഉണ്ടാക്കുന്നത്.
ചായ / കാപ്പി എന്നിവയോടൊന്നിച്ചുള്ള ലഘുഭക്ഷണവിഭവം ആയിട്ടാണ് പപ്പടവട പൊതുവേ ഉപയോഗിക്കുന്നത്.
പപുവ ഇംഗ്ലീഷ് വിലാസം https://ml.wikipedia.org/wiki/Papua_(province)
പപുവ ( Provinsi Papua ) ഇന്തോനേഷ്യയിലെ ഒരു പ്രവിശ്യയാണ്.
ന്യൂ ഗിനിയ ദ്വീപിന്റെ പടിഞ്ഞാറൻ പകുതിയുടെ ഭൂരിഭാഗം പ്രദേശങ്ങൾ, സമീപ ദ്വീപുകൾ എന്നിവ ചേർന്നതാണ് ഈ പ്രവിശ്യ.
ജയപുര ആണ് തലസ്ഥാനം.
ഇന്തോനേഷ്യൻ പ്രവിശ്യകളിൽ ഏറ്റവും കിഴക്കുള്ളത് ഇതാണ്.
ആദ്യകാലത്ത് ന്യൂഗിനിയയുടെ പടിഞ്ഞാറൻ പകുതി മുഴുവൻ ഈ പ്രവിശ്യയുടെ ഭാഗമായിരുന്നു.
2003-ൽ ഇന്തോനേഷ്യൻ ഭരണകൂടം ദ്വീപിന്റെ ഏറ്റവും പടിഞ്ഞാറുള്ള ഭാഗം ( ബേഡ്സ് ഹെഡ് ഉപദ്വീപിനു ചുറ്റുമുള്ളത്) ഒരു പ്രത്യേക പ്രവിശ്യയായി പ്രഖ്യാപിച്ചു.
പടിഞ്ഞാറൻ ഇറിയൻ ജയ എന്നായിരുന്നു പുതിയ പ്രവിശ്യയുടെ പേരെങ്കിലും ഇപ്പോൾ വെസ്റ്റ് പപുവ എന്നാണ് പേര്.
അവലംബം King, Peter, West Papua Since Suharto: Independence, Autonomy, or Chaos?
University of New South Wales Press, 2004, ISBN 0-86840-676-7 .
പുറത്തേയ്ക്കുള്ള കണ്ണികൾ Official website Languages and ethnic groups of Papua Province, SIL Ethnologue
പപ്പടമരം
ഒരു നിത്യഹരിത, ഉഷ്ണമേഖലാ വൃക്ഷമാണ് പപ്പടമരം , ( ശാസ്ത്രീയനാമം : Kleinhovia hospita ) .
ഇന്തോനേഷ്യ , മലേഷ്യ , ഉഷ്ണമേഖലാ ഏഷ്യയുടെ മറ്റ് ഭാഗങ്ങൾ എന്നിവിടങ്ങളിൽ ഈ വൃക്ഷം കാണപ്പെടുന്നു.
ക്ലീൻഹോവിയ ജനുസ്സിലെ ഒരേയൊരു ഇനം ആയതിനാൽ ഇത് മോണോടൈപ്പിക് ആണ്.
20 മീറ്റർ വരെ ഉയരത്തിൽ വളരുന്ന നിത്യഹരിതവൃക്ഷമാണ് പപ്പടമരം.
ഇടതൂർന്ന വൃത്താകൃതിയിലുള്ള മേലാപ്പും പുഷ്പങ്ങളുടെയും പഴങ്ങളുടെയും പിങ്ക് നിറത്തിലുള്ള സ്പ്രേകളും ഇതിന്റെ സവിശേഷതകളാണ്.
മലയ , ഇന്തോനേഷ്യ , പപ്പുവ ന്യൂ ഗ്വിനിയ എന്നിവിടങ്ങളിൽ ചുണങ്ങു ചികിത്സയ്ക്കായി പപ്പടമരം ഒരു പരമ്പരാഗത മരുന്നായി ഉപയോഗിക്കുന്നു.
ഇളം ഇലകൾ പച്ചക്കറിയായി കഴിക്കുന്നു.
കയർ കെട്ടുന്നതിനോ കന്നുകാലികളെ കൂട്ടിച്ചേർക്കുന്നതിനോ ഉപയോഗിക്കുന്ന കയറുകൾ നിർമ്മിക്കാൻ മരത്തിന്റെ നാരുകൾ ഉപയോഗിക്കുന്നു.
അലങ്കാര ആവശ്യങ്ങൾക്കായും പപ്പടമരം ഉപയോഗിക്കുന്നുണ്ട്.
ആകർഷകമായ പിങ്ക് പൂങ്കുലകൾ ഇതിനെയൊരു അലങ്കാരവൃക്ഷമായി നട്ടുവളത്താൻ സഹായിക്കുന്നുണ്ട്.
ചിത്രശാല കൊൽക്കത്തയിൽ നിന്നും ഫ്രാൻസിസ്കോ മാനുവൽ ബ്ലാങ്കോയുടെ കളർ പ്ലേറ്റ് ഇന്ത്യയിലെ ഹൈദരാബാദിൽ പൂർണ വളർച്ചയെത്താത്ത എഫ്ലോറസെൻസ് കുറിപ്പുകൾ അവലംബം ലത്തീഫ്, എ., 1997.
ഫരീദ ഹനുമിലെ ക്ലീൻ‌ഹോവിയ ഹോസ്പിറ്റ എൽ., ഐ. ): തെക്ക്-കിഴക്കൻ ഏഷ്യ നമ്പർ 11 ന്റെ സസ്യ വിഭവങ്ങൾ .
സഹായ സസ്യങ്ങൾ.
പ്രോസിയ ഫ Foundation ണ്ടേഷൻ, ബൊഗോർ , ഇന്തോനേഷ്യ; url ഉറവിടം: Pl @ n ഉപയോഗിക്കുക .
പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Media related to Kleinhovia hospita at Wikimedia Commons Kleinhovia hospita എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ക്ലീൻ‌ഹോവിയ ഹോസ്പിറ്റയ്‌ക്കായുള്ള സസ്യങ്ങളുടെ പ്രൊഫൈൽ (അതിഥി വൃക്ഷം)
പി. ജാനകിയമ്മ ഇംഗ്ലീഷ് വിലാസം https://ml.wikipedia.org/wiki/P.
_Janaki_Amma
കേരള ഹൈക്കോടതിയിലെ മുന് ജഡ്ജിയും സാമൂഹിക പ്രവർത്തകയുമായിരുന്നു ജസ്റ്റിസ് ജാനകിയമ്മ.
ഹൈക്കോടതി ജഡ്ജിയാകുന്ന രണ്ടാമത്തെ വനിതയാണ് ജാനകിയമ്മ.
പണിക്കത്ത് കുഞ്ഞു ലക്ഷ്മിയുടെയും അന്ചാത്ത് കുമാര കൈമൾ  എന്നവരുടെയും മകളായി 1920 ഏപ്രിൽ 21 നു തൃശ്ശൂർ ജില്ലയിൽ ജനിച്ചു.
അവിവാഹിതയായിരുന്നു.
എറണാകുളം ഗവ:ഗേൾസ്‌ ഹൈസ്കൂളിൽ നിന്ന്  ക്ലാസ്സും മഹാരാജാസ് കോളേജിൽ നിന്നും സ്മ്സ്കൃതത്തിലും ഗണിതത്തിലും ബിരുദം നേടി.
മദ്രാസ്‌ ലോ കോളേജിൽ നിന്നും നിയമ പഠനവും പൂർത്തിയാക്കി.
1942-ൽ അഭിഭാഷകയായി എൻരോൾ ചെയ്തു.
1944-ൽ  ഹൈക്കോടതിയിൽ അഭിഭാഷകയായി .
1956-ൽ ജുഡീഷ്യൽ സർവീസിൽ ചേർന്നു.
പി. ത്യാഗരായ ചെട്ടി ഇംഗ്ലീഷ് വിലാസം https://ml.wikipedia.org/wiki/P.
_Theagaraya_Chetty
മദ്രാസ് പ്രവിശ്യയിൽ നിന്നുള്ള ഒരു പ്രമുഖ നിയമജ്ഞനും വ്യവസായിയും രാഷ്ട്രീയ നേതാവുമായിരുന്നു സർ പിട്ടി ത്യാഗരായ ചെട്ടി (ഏപ്രിൽ 27, 1852 - ഏപ്രിൽ 28, 1925)  .
ജസ്റ്റിസ് പാർട്ടിയുടെ സ്ഥാപകനേതാക്കളിൽ ഒരാളാണ്.
ചെന്നൈയിലെ ടി നഗറിന് ആ പേര് ലഭിച്ചത് അദ്ദേഹത്തോടുള്ള ബഹുമാനാർത്ഥമായാണ്.
ഇതും കാണുക List of Presidents of the Justice Party അവലംബം {{ cite book }} : Cite has empty unknown parameter: | coauthors= ( help ) , Pg 38 - 42 ബാഹ്യ ലിങ്കുകൾ Obituary published in Periyar E. V. Ramasamy's Kudi Arasu
പി. ദേവദാസ് ഇംഗ്ലീഷ് വിലാസം https://ml.wikipedia.org/wiki/P.
_Devadas
പി. ദേവദാസ് (1938-1993) പ്രശസ്തനായ കേരളീയ ശബ്ദലേഖകൻ.
മൂന്നുതവണ ശബ്ദലേഖനത്തിനുള്ള ദേശീയപുരസ്ക്കാരം നേടിയിട്ടുണ്ട്.
പ്രശസ്ത സംവിധായകരായ അടൂർ ഗോപാലകൃഷ്ണൻ , ജി. അരവിന്ദൻ മുതലായവരോടോപ്പം നിരവധി സിനിമകളിൽ പി. ദേവദാസ് പ്രവർത്തിച്ചിട്ടുണ്ട്.
1962-ബാച്ചിൽ പൂനാ ഫിലിം ഇൻസ്റ്റിറ്റ്യൂട്ടിൽ നിന്ന്  ശബ്ദലേഖനത്തിൽ ബിരുദം നേടി.
ചിത്രലേഖയിൽ ശബ്ദലേഖകനായും പൂനാ ഫിലിം ഇൻസ്റ്റിറ്റ്യൂട്ടിൽ അദ്ധ്യാപകനായും ജോലിചെയ്തിരുന്നു.
പിന്നീട് ചിത്രാഞ്ജലി സ്റ്റുഡിയോ സ്ഥാപിതമായതോടെ അവിടെ ശബ്ദലേഖകനായി.
പുരസ്ക്കാരങ്ങൾ ദേശീയപുരസ്ക്കാരങ്ങൾ എലിപ്പത്തായം 1981 മുഖാമുഖം 1984 അനന്തരം 1987
പി. ഡി. ഹിന്ദുജ നാഷണൽ ഹോസ്പിറ്റൽ ആൻഡ് മെഡിക്കൽ റിസർച്ച് സെന്റർ
മുംബൈയിലെ ഒരു മൾട്ടി സ്‌പെഷ്യാലിറ്റി, ത്രിതീയ പരിചരണ ആശുപത്രിയാണ് പി. ഡി. ഹിന്ദുജ നാഷണൽ ഹോസ്പിറ്റൽ ആൻഡ് മെഡിക്കൽ റിസർച്ച് സെന്റർ .
ബോസ്റ്റണിലെ ഹാർവാർഡ് മെഡിക്കൽ സ്കൂളിലെ പ്രധാന അദ്ധ്യാപന ആശുപത്രിയായ മസാച്ചുസെറ്റ്സ് ജനറൽ ഹോസ്പിറ്റലുമായി സഹകരിച്ച് പർമാനന്ദ് ദീപ്‌ചന്ദ് ഹിന്ദുജയാണ് ഇത് സ്ഥാപിച്ചത്.
മുംബൈയിലെ ഖാർ എന്ന സ്ഥലത്ത് ഹിന്ദുജ ഹെൽത്ത് കെയർ സർജിക്കൽ നടത്തുന്ന ഹിന്ദുജ ഹെൽത്ത് കെയർ ലിമിറ്റഡ് വഴി ലണ്ടൻ ആസ്ഥാനമായുള്ള ഹിന്ദുജ ഗ്രൂപ്പാണ് ആശുപത്രിയുടെ ഉടമസ്ഥതയിലുള്ളതും പ്രവർത്തിപ്പിക്കുന്നതും.
ഗൗതം ഖന്നയാണ് ഇതിന്റെ ചീഫ് എക്സിക്യൂട്ടീവ് ഓഫീസർ.
ഇന്ത്യയിലെ ആറാമത്തെ മികച്ച ആശുപത്രിയാണ് ഹിന്ദുജ ഹോസ്പിറ്റൽ, ഇന്ത്യയിലെ സ്വകാര്യ ആശുപത്രികളിൽ മൂന്നാമത്തേത്, പശ്ചിമ ഇന്ത്യയിലെ മികച്ചത്, മെട്രോകളിലെ മികച്ച മൾട്ടി-സ്പെഷ്യാലിറ്റി ആശുപത്രി, മുംബൈയിലെ ഏറ്റവും വൃത്തിയുള്ള ആശുപത്രി എന്നൊക്കെയുള്ള സവിശേഷതകൾ ഈ ആശുപത്രിയ്ക്കുള്ളതായി റിപ്പോർട്ടുകളുണ്ട്.
അക്കാദമിക്സ് നാഷണൽ ബോർഡ് ഓഫ് എക്സാമിനേഷന്റെ അംഗീകാരമുള്ള 25 സ്പെഷ്യാലിറ്റികളിലും സൂപ്പർ സ്പെഷ്യാലിറ്റികളിലും നാഷണൽ ബോർഡ് (ഡിഎൻബി) ഡിപ്ലോമേറ്റ് .
മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസ് നൽകുന്ന നഴ്സിംഗിൽ ബിഎസ്‌സി, എംഎസ്‌സി, പിഎച്ച്ഡി ബിരുദങ്ങൾ.
ആരോഗ്യമേഖലയിലെ നൈപുണ്യ സമിതിയുമായി അഫിലിയേറ്റ് ചെയ്ത 10 വിഭാഗങ്ങളിലെ അലൈഡ് ഹെൽത്ത് സയൻസ് കോഴ്സുകൾ.
ഹിന്ദുജ ഹോസ്പിറ്റൽ മഹിം ലാഭേച്ഛയില്ലാതെ പ്രവർത്തിക്കുന്ന ഒരു സ്ഥാപനമാണ്.
മൊത്തം ശേഷിയുടെ 20% എങ്കിലും സാമ്പത്തികമായി ദുർബല വിഭാഗത്തിൽ പെട്ടവർക്കായി നീക്കിവച്ചിരിക്കുന്നു.
മൊത്തം കിടക്കകളുടെ 10% സബ്സിഡി / ഇളവ് ചികിത്സകൾക്കും 10% കിടക്കകൾ പൂർണ്ണമായും സൗജന്യ ചികിത്സകൾക്കുമായി പ്രതിജ്ഞാബദ്ധമാണ്.
റേഡിയോളജി, പാത്തോളജി ഡയഗ്നോസ്റ്റിക് സെന്ററുകൾ, എമർജൻസി ആംബുലൻസ് സേവനങ്ങൾ, ഫാർമസി റീട്ടെയിൽ ഔട്ട്‌ലെറ്റുകൾ എന്നിവ ഇന്ത്യയിലുടനീളം സ്ഥാപിക്കുന്നതിനൊപ്പം രാജ്യവ്യാപകമായി 5,000 കിടക്കകളിലേക്ക് വികസിപ്പിക്കാനും പദ്ധതിയുണ്ട്.
ശ്രദ്ധേയരായ ഡോക്ടർമാർ ബി കെ മിശ്ര - ന്യൂറോ സർജൻ ഇന്ദിര ഹിന്ദുജ - ഗൈനക്കോളജിസ്റ്റ് ലൂയിസ് ജോസ് ഡിസൂസ - ഗൈനക്കോളജിസ്റ്റ് മിലിന്ദ് വസന്ത് കീർത്തന - ഒട്ടോറിനോളറിംഗോളജിസ്റ്റ് സഞ്ജയ് അഗർവാല - ഓർത്തോപീഡിയൻ സുൽത്താൻ പ്രധാൻ - ഗൈനക്കോളജിസ്റ്റ് ടെഹെംടൺ എറാക് ഉദ്വാഡിയ - ഗ്യാസ്ട്രോഎൻട്രോളജിസ്റ്റ് സരിർ ഉദ്വാഡിയ - പൾമോണോളജിസ്റ്റ് അവലംബം പുറത്തേക്കുള്ള കണ്ണികൾ Official website
പി. ചിത്രൻ നമ്പൂതിരിപ്പാട്
മലയാളത്തിലെ ഒരു എഴുത്തുകാരനും, വിദ്യാഭ്യാസ വിചക്ഷണനും  സാമൂഹിക പ്രവർത്തകനുമായിരുന്നു പകരാവൂർ ചിത്രഭാനു നമ്പൂതിരിപ്പാട് എന്ന പി. ചിത്രൻ നമ്പൂതിരിപ്പാട് .
മികച്ച അധ്യാപകനുള്ള ദേശീയ പുരസ്ക്കാരം ലഭിച്ച ഇദ്ദേഹം, തന്റെ 99-ആം വയസിലും ഹിമാലയൻ യാത്ര 29 തവണ പൂർത്തിയാക്കിയ വ്യക്തിയാണ്.
ഇദ്ദേഹത്തിന്റെ 99-ആം ജന്മദിന ആഘോഷ ചടങ്ങിൽ കേരള ഗവർണർ ജസ്റ്റിസ് പി. സദാശിവം നേരിട്ട് എത്തി അദ്ദേഹത്തെ ആദരിക്കുകയുണ്ടായി.
2023 ജൂൺ 27-ന് 103-ആം വയസ്സിൽ വാർദ്ധക്യസഹജമായ അസുഖങ്ങളെത്തുടർന്ന് അന്തരിച്ചു.
1920 ജനുവരി ഒന്നിന് ഇന്നത്തെ മലപ്പുറം ജില്ലയിലെ മൂക്കുതലയിൽ പകരാവൂർ മന എന്ന ഒരു യാഥാസ്ഥിതിക ഇല്ലത്ത് ജനിച്ചു.
പകരാവൂർ കൃഷ്ണൻ സോമയാജിപ്പാടും പാർവതി അന്തർജനവുമായിരുന്നു മാതാപിതാക്കൾ.
പ്രമുഖ സാമൂഹിക പരിഷ്കർത്താവും സാഹിത്യകാരിയുമായ ദേവകി നിലയങ്ങോട് സഹോദരിയാണ്.
പരേതയായ ലീല അന്തർജനമാണ് ഭാര്യ.
അഞ്ചുമക്കളുണ്ട്.
ചിത്രൻ നമ്പൂതിരിപ്പാട് തന്റെ 14മത്തെ വയസ്സിൽ പന്തിഭോജനത്തിൽ (സാമൂഹ്യ പരിഷ്‌കരണ ശ്രമങ്ങളുടെ ഭാഗമായി സ്വാതന്ത്ര്യസമര കാലഘട്ടത്തിൽ കേരളത്തിൽ നടന്ന് വന്നിരുന്ന ഉയർന്ന ജാതിക്കാർ താഴ്ന്ന ജാതിക്കാരുടെ ഒപ്പം ഇരുന്ന് ആഹാരം കഴിക്കുന്ന സമരമുറ) പങ്കെടുത്തു.
തൃശ്ശൂരിലെ സെന്റ് തോമസ് കോളേജിൽ നിന്നും ഇന്റർമീഡിയറ്റ് കോഴ്സ് ചെയ്യുന്നതിനിടയിൽ പ്രമുഖ കമ്യൂണിസ്റ്റ് ചിന്തകനും നേതാവുമായ കെ. ദാമോദദന്റെ സ്വാധീനത്തിൽ കമ്യൂണിസത്തിലേക്ക് ആകർഷിക്കപ്പെട്ടു.
1942ൽ എ.ഐ.എസ്.എഫ്.ന്റെ കൊച്ചി രാജ്യത്തെ പ്രഥമ സെക്രട്ടറിയായി ചെന്നൈയിലെ പച്ചയ്യപ്പാസ് കോളേജിൽ നിന്ന് ബിരുദാനന്തര ബിരുദം നേടിയ ശേഷം 1947 ൽ തന്റെ നാടായ മൂക്കുതലയിൽ അഞ്ച് ഏക്കർ സ്ഥലത്ത് ഒരു വിദ്യാലയം സ്ഥാപിച്ചു.
പത്ത് വർഷത്തിന് ശേഷം അദ്ദേഹം ഈ വിദ്യാലയം വെറും ഒരു രൂപ വില വാങ്ങി കേരള സർക്കാരിനു കൈമാറി.
2007-ൽ പുണ്യഹിമാലയം (യാത്രാവിവരണം) സ്മരണകളിലെ പൂമുഖം ( ആത്മകഥ) എന്നിവ പ്രസിദ്ധീകരിച്ചിട്ടുണ്ട്.
പുരസ്കാരങ്ങൾ 2022 - വി.കെ. നാരായണ ഭട്ടതിരി പുരസ്കാരം അവലംബം പുറത്തുനിന്നുള്ള കണ്ണികൾ P. Chitran Namboodirippad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്കൂൾ ചരിത്രം Archived 2019-06-11 at the Wayback Machine .
പി ചിത്രൻ നമ്പൂതിരിപ്പാട് -വനിത പി ചിത്രൻ നമ്പൂതിരിപ്പാട് നൂറിന്റെ നിറവിലേക്ക് - ദിശബ്ജിമാനി ദിനംപ്രതി ഓനത്യത്തിന്റെ ചിത്രങ്ങൾ - മാതൃഭൂമി ദിനപത്രം
പി. ചിദംബരം
2008 മുതൽ 2012 വരെ കേന്ദ്ര ആഭ്യന്തര വകുപ്പ് മന്ത്രിയായിരുന്ന തമിഴ്നാട്ടിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് പളനിയപ്പ ചിദംബരം എന്നറിയപ്പെടുന്ന പി.ചിദംബരം.
(ജനനം: 16 സെപ്റ്റംബർ 1945) നാലു തവണ കേന്ദ്ര ധനകാര്യ വകുപ്പ് മന്ത്രിയായിരുന്ന ചിദംബരം 1984 മുതൽ 1999 വരെയും 2004 മുതൽ 2014 വരെയും ശിവഗംഗയിൽ നിന്നുള്ള ലോക്സഭാംഗമായിരുന്നു .
നിലവിൽ 2016 മുതൽ രാജ്യസഭാംഗമായി തുടരുന്നു.
തമിഴ്നാട്ടിലെ ശിവഗംഗ ജില്ലയിലെ കനാഡുകതൻ ഗ്രാമത്തിൽ പളനിയപ്പ ചെട്ടിയാരുടേയും ലക്ഷ്മിയച്ചിയുടേയും മകനായി 1945 സെപ്റ്റംബർ 16ന് ജനിച്ചു.
മദ്രാസ് ക്രിസ്ത്യൻ കോളേജ് ഹയർസെക്കൻ്ററി സ്കൂൾ, ലയോള കോളേജ് എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടി.
ചെന്നൈയിലുള്ള പ്രസിഡൻസി കോളേജിൽ നിന്ന് ബി.എസ്.സി ബിരുദവും ലയോള കോളേജിൽ നിന്ന് എം.എസ്.സി മാസ്റ്റർ ബിരുദവും നേടിയ ചിദംബരം ഹാർവാർഡ് ബിസിനസ് സ്കൂളിൽ നിന്ന് എം.ബി.എ നേടിയ ശേഷം മദ്രാസ് ലോ കോളേജിൽ നിന്ന് നിയമബിരുദവും നേടി പഠനം പൂർത്തിയാക്കി.
അഭിഭാഷകനായി ഔദ്യോഗിക ജീവിതമാരംഭിച്ച ചിദംബരം മദ്രാസ് കോടതിയിലെ ജഡ്ജിയായും മുതിർന്ന അഭിഭാഷകനായും ജോലിയിൽ പ്രവേശിച്ചു.
അഭിഭാഷക ജോലിയിൽ തുടർന്ന് പോകവെ കോൺഗ്രസ് പാർട്ടിയിൽ ചേർന്നു.
യൂത്ത് കോൺഗ്രസിൻ്റെ സംസ്ഥാന പ്രസിഡൻറ്, ജനറൽ സെക്രട്ടറി എന്നീ പദവികൾ വഹിച്ചു.
തമിഴ്നാട് പ്രദേശ് കോൺഗ്രസ് കമ്മിറ്റി ജനറൽ സെക്രട്ടറിയായും പ്രവർത്തിച്ചു.
1984 മുതൽ 1999 വരെ തുടർച്ചയായി 5 തവണ ശിവഗംഗയിൽ നിന്ന് ലോക്സഭാംഗമായി.
1996-ൽ കോൺഗ്രസ് വിട്ട് തമിൾ മനില കോൺഗ്രസ് (ടി.എം.സി) പാർട്ടിയിൽ ചേർന്നു.
1999-ലെ ലോക്സഭ തിരഞ്ഞെടുപ്പിൽ ശിവഗംഗയിൽ നിന്ന് ടി.എം.സി സ്ഥാനാർത്ഥിയായി മത്സരിച്ചെങ്കിലും കോൺഗ്രസ് സ്ഥാനാർത്ഥിയോട് പരാജയപ്പെട്ടു.
2001-ൽ ടി.എം.സി വിട്ട് കോൺഗ്രസ് ജനനായഗ പെരവെ (സി.ജെ.പി) എന്ന പാർട്ടിയുണ്ടാക്കിയെങ്കിലും പിന്നീട് 2004-ൽ കോൺഗ്രസ് പാർട്ടിയിൽ ലയിച്ചു.
നാല് തവണ കേന്ദ്ര ധനകാര്യ വകുപ്പ് മന്ത്രിയായ ചിദംബരം 2008-ലെ 26/11 മുംബൈ ഭീകരാക്രമണത്തെ തുടർന്ന് രാജിവച്ച ശിവരാജ് പാട്ടീലിന് പകരം കേന്ദ്ര ആഭ്യന്തര വകുപ്പ് മന്ത്രിയായി സ്ഥാനമേറ്റു.
2012-ലെ കേന്ദ്ര മന്ത്രിസഭ പുനഃസംഘടനയിൽ സുശീൽ കുമാർ ഷിൻഡെയ്ക്ക് ആഭ്യന്തര വകുപ്പ് ലഭിച്ചതിനെ തുടർന്ന് വീണ്ടും ധനകാര്യ വകുപ്പിൻ്റെ ചുമതലയുള്ള മന്ത്രിയായ ചിദംബരം 2014-ലെ ലോക്സഭ തിരഞ്ഞെടുപ്പിൽ കോൺഗ്രസ് പാർട്ടി പരാജയപ്പെടുന്നത് വരെ ആ സ്ഥാനത്ത് തുടർന്നു.
പ്രധാന പദവികളിൽ 1972 : എ.ഐ.സി.സി അംഗം 1973-1976 : യൂത്ത് കോൺഗ്രസ്, സംസ്ഥാന പ്രസിഡൻ്റ് 1976-1977 : (തമിഴ്നാട് പ്രദേശ് കോൺഗ്രസ് കമ്മിറ്റി) ടി.എൻ.പി.സി.സി, ജനറൽ സെക്രട്ടറി 1984 : ലോക്സഭാംഗം, (1) ശിവഗംഗ 1985 : എ.ഐ.സി.സി, ജോയിൻ്റ് സെക്രട്ടറി 1985-1989 : സംസ്ഥാന ചുമതലയുള്ള കേന്ദ്രമന്ത്രി 1989 : ലോക്സഭാംഗം, (2) ശിവഗംഗ 1991 : ലോക്സഭാംഗം, (3) ശിവഗംഗ 1996 : ലോക്സഭാംഗം, (4) ശിവഗംഗ 1996-1997 : കേന്ദ്ര ധനകാര്യ വകുപ്പ് മന്ത്രി (1) 1997-1998 : കേന്ദ്ര ധനകാര്യ വകുപ്പ് മന്ത്രി (2) 1998 : ലോക്സഭാംഗം, (5) ശിവഗംഗ 2004 : ലോക്സഭാംഗം, (6) ശിവഗംഗ 2004-2008 : കേന്ദ്ര ധനകാര്യ വകുപ്പ് മന്ത്രി (3) 2008-2012 : കേന്ദ്ര ആഭ്യന്തര വകുപ്പ് മന്ത്രി 2009 : ലോക്സഭാംഗം, (7) ശിവഗംഗ 2009-2012 : സംസ്ഥാന ചുമതലയുള്ള കേന്ദ്രമന്ത്രി 2012-2014 : കേന്ദ്ര ധനകാര്യ വകുപ്പ് മന്ത്രി (4) 2016-2022 : രാജ്യസഭാംഗം, (1) 2022-തുടരുന്നു : രാജ്യസഭാംഗം, (2) അഴിമതി കേസുകൾ അനധികൃത സ്വത്ത് സമ്പാദന കേസ് ഐ.എൻ.എക്സ് മീഡിയ എയർസെൽ-മാക്സിസ് അഴിമതി കേസ് 2G സ്പെക്ട്രം അഴിമതി കേസ്
എയർസെൽ-മാക്സിസ് അഴിമതി കേസിൽ പി.ചിദംബരത്തെ സി.ബി.ഐ 2019 ഓഗസ്റ്റ് 21ന് അറസ്റ്റ് ചെയ്തു.
ചിദംബരത്തിൻ്റെ ജാമ്യാപേക്ഷ തള്ളിയ കോടതി രണ്ടാഴ്ച റിമാൻഡ് ചെയ്തു.
ഒടുവിൽ 2019 ഡിസംബർ 4ന് ഈ കേസിൽ ചിദംബരത്തിന് ജാമ്യം ലഭിച്ചു.
മദ്രാസ് ഹൈക്കോടതിയിലെ മുതിർന്ന അഭിഭാഷകയായ നളിനിയാണ് ഭാര്യ.
ശിവഗംഗയിൽ നിന്നുള്ള ലോക്സഭാംഗമായ കാർത്തി ചിദംബരം ഏകമകനാണ്.